b"\n_START_ARTICLE_\nPletes de les Pallargues\n_START_SECTION_\nDescripci\xc3\xb3\n_START_PARAGRAPH_\nLes pletes s\xc3\xb3n les antigues cabanes on es resguardava el bestiar, parteixen de la mateixa t\xc3\xa8cnica constructiva que les cabanes de volta per\xc3\xb2 adaptant-les a les necessitats derivades de la ramaderia. Aix\xc3\xad generalment s\xc3\xb3n de majors dimensions, amb un espai tancat, una part coberta, una de descoberta i amb la particularitat d'estar descobertes pel davant._NEWLINE_Aquestes pletes estan formades per cinc voltes realitzades amb volta de can\xc3\xb3 i arc de mig punt exterior, mitjan\xc3\xa7ant carreus de pedra de mitjanes dimensions i col\xc2\xb7locats en pedra seca i cobertes exteriorment de terra per donar m\xc3\xa9s compacitat a la volta i a la c\xc3\xa0rrega. Per les seves caracter\xc3\xadstiques constructives, la volta situada m\xc3\xa9s a la dreta podia estar coberta origin\xc3\xa0riament, utilitzant-se com a aixopluc pel ramader, ja que presenta majors dimensions i sobresurt de la resta de voltes."